CELEX: C2005/006/57
Language: et
Date: 2005-01-08 00:00:00
Title: Kohtuasi C-467/04: Eelotsusetaotlus, mille esitas Audienciea Provincial de Málaga, Sección Primera 8. juuli 2004. aastal Giuseppe Francesco Gasperini jt kohtuasjas 21. novembri 2003. aasta määruse peale kiirendatud menetluse avamise kohta

8.1.2005   
            
            
               ET
            
            
               Euroopa Liidu Teataja
            
            
               C 6/31
            
         Eelotsusetaotlus, mille esitas Audienciea Provincial de Málaga, Sección Primera 8. juuli 2004. aastal Giuseppe Francesco Gasperini jt kohtuasjas 21. novembri 2003. aasta määruse peale kiirendatud menetluse avamise kohta
   (Kohtuasi C-467/04)
   (2005/C 6/57)
   kohtumenetluse keel: hispaania
   Euroopa Ühenduste Kohus on saanud Audienciea Provincial de Málaga, Sección Primera 8. juuli 2004. aastal otsustatud eelotsusetaotluse Giuseppe Francesco Gasperini jt kohtuasjas 21. novembri 2003. aasta määruse peale kiirendatud menetluse avamise kohta, mis saabus kohtukantseleisse 4. novembril 2004.
   Audienciea Provincial de Málaga, Sección Primera küsib Euroopa Kohtult eelotsust järgmistes küsimustes:
   
               —
            
            
               Málaga kohus palub Schengeni lepingu rakendamise konventsiooni artikli 54 tõlgendamist seoses kriminaalasjas tehtud otsuse õigusjõuga järgmistes küsimustes:
               
                           1.
                        
                        
                           Kas ühe liikmesriigi kohtute otsus, et rikkumine on aegunud, seob teise liikmesriigi kohtuid?
                        
                     
                           2.
                        
                        
                           Kas isiku õigeksmõistmine rikkumise aegumise tõttu ulatub ka teises liikmesriigis samade asjaolude tõttu kohtu all olevatele isikutele või kas aegumist võib lugeda ka nende isikute kasuks, kes on teises liikmesriigis samade asjaolude tõttu kohtu all?
                        
                     
                           3.
                        
                        
                           Kui ühe liikmesriigi kriminaalkohtud leiavad, et toote ühendusevälist olemust ei saa salakaubavedamise kuriteo tuvastamiseks kindlaks määrata ja et seega tuleb kohtualused õigeks mõista, siis kas teise liikmesriigi kohtud võivad oma uurimist laiendada, et kindlaks määrata, et toode toodi kolmandast riigis ühendusse ilma tollimakse maksmata?
                        
                     
         
               —
            
            
               Málaga kohus palub EÜ artikli 24 tõlgendamist seoses vabas ringluses toodetega järgmistes küsimustes:
               “Kui ühe liikmesriigi kohus leidis, et ei saa lugeda tõendatuks, et toode toodi ühenduse territooriumile ebaseaduslikult, või kui salakaubavedamise kuritegu on aegunud”:
               
                           a)
                        
                        
                           Kas seda toodet võib pidada teiste liikmesriikide territooriumil vabas ringluses olevaks?
                        
                     
                           b)
                        
                        
                           Kas teises liikmesriigis turuleviimine pärast importimist riiki, kus kohtuotsus tehti, kujutab iseseisvat ja seega ka karistatavat käitumist või tuleb seda hoopis lugeda importimisega lahutamatult kaasnevaks?